En lastbilchauffør fra Moldova kørte onsdag aften vanvidskørsel i Løgstør med en promille 2,8.

Det kan koste en 38-årig chauffør lastbilen, retten til at køre bil i Danmark, en bøde og en fængselsstraf, efter han onsdag aften blev anholdt og sigtet for at køre lastbil med en usædvanlig høj alkoholpromille. Han formåede i forbindelse med anholdelsen at puste politiets alkometer op på hele 2,8. Solouheld i Løgstør Lastbilchaufføren kørte galt i Løgstør, idet han ramte ind i nogle skilte, og det var forbipasserende, der slog alarm, da de mente, at noget var helt galt, og chaufføren lugtede af alkohol. - De har fat i ham, altså sørger for at han ikke kører videre, til vi får en patrulje derud, fortæller vagtchef hos Nordjyllands Politi, Thomas  Ottesen. En promille på 2,8 Det viste sig ganske rigtigt, at de lokale borgeres formodning holdt stik; chaufføren kunne puste promillen helt op på 2,8 ved en alkometertest. Altså et ganske betragteligt stykke over den tilladte 0.5 promille - og ifølge netdoktor.dk tæt på en tilstand, hvor man blive bevidstløs på grund af alkohol. Dermed er der tale om såkaldt vanvidskørsel. Det betyder, at politiet ifølge loven om vanvidskørsel, der trådte i kraft for et år siden, kan konfiskere bilen, hvis der for eksempel er tale om, at en bilist køre spirituskørsel med en promille på 2,0 eller over. Torsdag morgen har Nordjyllands Politi endnu ikke afhørt chaufføren fra Moldova, da han umiddelbart ikke er ædru nok til det, og han befinder sig derfor i detentionen. Afventer svar på blodprøve Samtidig afventer politiet svar på blodprøver, der skal angive den præcise promille. Derefter er det op til politiets jurister at vurdere hvilken sigtelser, den 38-årige udenlandske chauffør får med sig. - Det er en farlig kombination med alkohol og kørsel, og det er sådan en bilist, som vi er glade for at få pillet af vejen, siger vagtchefen hos Nordjyllands Politi, Thomas Ottesen.